ຊາວອາເມຣິກັນ ຈະສະຫລອງ ວັນແຮງງານ ໃນວັນຈັນນີ້
ການສະຫຼອງນີ້ ມີຂຶ້ນໃນຂະນະທີ່ ກະຊວງແຮງງານ ລາຍງານວ່າ ອັດຕາຄົນຫວ່າງງານ ໃນສະຫະລັດ ໄດ້ຫລຸດລົງ ສູ່ລະດັບຕ່ຳສຸດ ໃນຮອບ 7 ປີເຄິ່ງ.
ຊາວອາເມຣິກັນຈະພາກັນສະເຫລີມສະຫລອງວັນແຮງງານ ຊຶ່ງ ເປັນວັນພັກຂອງລັດຖະບານກາງສະຫະລັດໃນວັນຈັນຈະມານີ້ ປະທານາທິບໍດີ ສະຫະລັດ ທ່ານບາຣັກ ໂອບາມາ ກ່າວໃນຄຳ ປາໄສ ປະຈຳສັບປະດາຂອງທ່ານ ໃນວັນເສົາມື້ນີ້ວ່າ ວັນແຮງ ງານເປັນວັນທີ່ “ພວກເຮົາໄດ້ແຍກໄວ້ຕ່າງຫາກໃນທຸກໆປີເພື່ອ ໃຫ້ກຽດແກ່ພວກຜູ້ຊາຍແລະແມ່ຍິງທີ່ເຮັດວຽກເຮັດການຢ່າງບໍ່ ຮູ້ອິດເມື່ອຍທີ່ໄດ້ຕໍ່ສູ້ເພື່ອສິດທິຫຼາຍໆຢ່າງ ທີ່ພວກເຮົາບໍ່ຄ່ອຍ ຈະໃຫ້ຄວາມສຳຄັນນັ້ນ ທ່ານກ່າວວ່າ ຜູ້ຄົນທີ່ໄດ້ພົວພັນນຳຂະບວນການເຄື່ອນໄຫວ ດ້ານແຮງງານ ໄດ້ເຮັດວຽກ “ບໍ່ພຽງແຕ່ເພື່ອໃຫ້ໄດ້ເງິນເດືອນສູງຂຶ້ນ ສຳລັບພວກເຂົາເຈົ້າ ເທົ່ານັ້ນ ແຕ່ຍັງເພື່ອຄວາມໝັ້ນຄົງແລະຄວາມອຸດົມຮັ່ງມີສຳລັບພວກທີ່ເຮັດວຽກເຮັດການ ຄຽງຂ້າງເຂົາເຈົ້ານຳດ້ວຍ ” ທ່ານເວົ້າວ່າ “ນັ້ນຄືສິ່ງທີ່ພວກເຮົາໄດ້ສ້າງຄວາມຍິ່ງໃຫຍ່ ໃຫ້ ແກ່ພວກຊົນຊັ້ນກາງອາເມຣິກັນແບບໃດ ” ປະທານາທິບໍດີໂອບາມາກ່າວວ່າ “ໃນຮອບຫ້າປີເຄິ່ງທີ່ຜ່ານມານີ້ທຸລະກິດຂອງພວກເຮົາ ໄດ້ສ້າງວຽກເຮັດງານທຳໃໝ່ທັງໝົດ 13 ລ້ານ 1 ແສນໜ້າວຽກ ຊຶ່ງເປັນໄລຍະຂອງການ ສ້າງວຽກການເຮັດທີ່ດົນນານທີ່ສຸດໃນປະຫວັດສາດ ” ໃນລາຍງານຂອງກະຊວງແຮງງານທີ່ນຳອອກເຜີຍແຜ່ໃນວັນສຸກວານນີ້ ອັດຕາຄົນຫວ່າງ ງານໃນສະຫະລັດໄດ້ຫລຸດລົງສູ່ລະດັບຕ່ຳສຸດໃນຮອບ 7 ປີເຄິ່ງ ໃນເດືອນສິງຫາຜ່ານມາ ເປັນ 5 1 ເປີເຊັນ ນີ້ແມ່ນການຫລຸດລົງ 2 ເປີເຊັນຈາກລະດັບຂອງເດືອນກ່ອນ ນອກນັ້ນແລ້ວ ກະຊວງແຮງງານ ຍັງເວົ້າວ່າ ເສດຖະກິດ ໄດ້ສ້າງວຽກເຮັດງານທຳສຸດທິ 173,000 ວຽກ ຊຶ່ງໜ້ອຍກວ່າທີ່ພວກນັກເສດຖະສາດທັງຫຼາຍ ຄາດການໄວ້